Verdere pret met visooglens Deel 2 | Perdebytjie se nes
Julie 17, 2015 perdebytjie	23 Kommentaar
Gister was ‘n heerlike ysige sonskyndag met potblou lug.Perdeby het laatmiddag die dorp ingevaar met haar nuutste (geleende)speelding en wys nou die gevolge.
Altes Amtsgericht (ou landroshof).Hierdie gebou is 1907/08 gebou en is aanvanklik as ‘n skool beplan.Die geld het opgeraak en dis later voltooi en as landroshof gebruik.Heelwat later was dit ‘n koshuis.Vandag staan dit leeg en daar word ‘n ontwikkeling beplan,met die gebou ingesluit…gelukkig!
Woermannhaus ontwerp en gebou in 1905.Woning en kantore van die amptenare van die Damara en Namaqua Handelsmaatskappy.Hulle het goedere ingevoer na die nuwe kolonie.
Woermannhaus is in 1921 in ‘n koshuis omskep.In die sestigerjare is dit amper gesloop,maar bewaringsbewustes het gelukkig gekeer.
Woermannhaus se Damaratoring met sy uitsigplatvorm en vlagmas (agter).Die toring sou as water- en navigasietoring dien.Vandag huisves die gebou ‘n biblioteek en kunsgalery.
Hierdie geboutjie staan op die hoek van Kaiser-Wilhelm-Strasse.
Previous PostPret met ‘n visooglensNext PostVerdere lawwighede met ‘n visooglens deel 3
23 gedagtes oor “Verdere pret met visooglens Deel 2”
Julie 17, 2015 om 10:27 vm
Pragtig geneem! En die ou Landros geboutjie is pragtig. Ek is bly hulle kyk mooi na hom
Julie 17, 2015 om 12:34 nm
Dankie Wolfie,altyd lekker as jy inloer.
Julie 17, 2015 om 12:38 nm
Lekker blogom te kuier 🙂
Julie 17, 2015 om 11:28 vm
Waar is dit, watter dorp? Dis regtig baie mooi!
Julie 17, 2015 om 12:32 nm
Swakopmund..ons kuier so ‘n bietjie hier.Amper weer oppad huis toe…aaaggg
Julie 17, 2015 om 12:37 nm
So mooi skoon en netjies ook. Is dit julle huis in Swakopmund?
Julie 17, 2015 om 12:48 nm
Ja,ons het dit so agt jaar gelede gekoop.My man het baie hier gewerk en ons kom gereeld hierheen.
Julie 17, 2015 om 12:50 nm
Julie 17, 2015 om 12:52 nm
Dankie,ons is ook mal daaroor.Dis ‘n wonderlike dorp om in te bly.Ons sukkel nou al vier jaar om verblyfreg te kry,maar Binnelandse Sake is maar net so vrek treurig hierso.
Julie 17, 2015 om 5:25 nm
Jis Perebytjie, dis nou cool. Gaan nou dadelik die visooglens google.
Julie 17, 2015 om 7:03 nm
Jong,dis pret..my man protesteer juis vanmiddag,dat as hy naby my kom,gaan ek hom ook visoog…ek het letterlik alles hier rond gekiek! 😆
Julie 17, 2015 om 5:44 nm
Pragtig …laat my dink aan ‘n hoofstuk in my inkleurboek
Julie 17, 2015 om 7:04 nm
Ek wil vir my ook so ‘n inkleurboek kry.Geniet jy dit,Tina?
Julie 18, 2015 om 4:21 nm
Ja ek het vir my al verskillende soorte gekoop. Ek voel nog half skuldig as ek so inkleur want dis so selfsugtige aksie wat vir niemand anders waarde toevoeg aan hulle lewens, maar as ek weer sien is dit staptyd of natgooi tyd. Ek sien ook op die internet is daar ‘n groot verskeidenheid soorte boeke. Daar is ‘n diere een wat ek dink jy baie sal geniet.
Julie 18, 2015 om 7:46 nm
Jy moet nooit skuldig voel daaroor nie.Jy het jou lewe aan ander gewy en dis nou die tyd vir bietjie selflekkerte.Selfsug is ‘n te sterk woord hier.Ek gaan vir my so ‘n diereboek soek.
Julie 19, 2015 om 3:58 nm
Ja daar is ook die mooiste voëls in Jy moet vir Estelle Brits vra. Haar dogter het vir een uit Holland gebring
Julie 18, 2015 om 4:35 vm
O, daardie bloue lug! Dankie vir die mooi.
Julie 22, 2015 om 5:40 vm
Die lug is vir my ook die mooiste.Na die grys Gauteng lug,kan ek nie genoeg kry van dié bloute nie!
Julie 20, 2015 om 8:25 vm
Dis nou rerig mooi. Die laste een kom so met n boepens na mens toe. Ek het ook twee inkleurboeke gekry. Dis heerlike terapie. As mens eenmaal bietjie gaan sit en inkleur loop die tyd met jou weg. Ek was nooit een om sommer te gaan sit nie, altyd besig met iets. Die inkleur stop bietjie die woel en werskaf.
Julie 22, 2015 om 5:41 vm
Klink my dis iets wat ek moet doen.Ek sit ook nooit stil nie!
Julie 22, 2015 om 8:11 vm
Weet hoe dit voel! 🙂
Julie 27, 2015 om 1:33 nm
Pragtige fotos van veral Woermanhaus, ek was jare gelede daar binne in en onthou pragtige hout vloere, dak-balke, kaggels, ens. Mooi herhinneringe ☺
Julie 30, 2015 om 4:00 nm
Ons gaan kyk soms na kunsuitstallings daar..dis voorwaar ‘n pragtige gebou.